kardosdrur/scandi-wiki huggingface dataset:
Otterupvej (Odense)

Otterupvej er en to og firesporet indfaldsvej der går fra Lumby og til Odense N.
Vejen er en del af sekundærrute 162, der går imellem Odense og Bogense.

Den er med til at lede trafikken der skal ind imod Odense og uden om landsbyen Lumby og bydelen Anderup, så de ikke bliver belastet af for meget trafik.

Vejen forbinder Slettensvej i nord med Næsbyvej i syd, og har forbindelse til H. C. Lumbyes Vej, Strandløkkevej, Bladstrupvej, Anderupvej, Bispeengen, Rismarksvej og Lumbyvej.

Kilder 

Bygninger, konstruktioner og anlæg i Odense
Indfaldsveje i Danmark
Transport i Odense
Cadaveria

Cadaveria kan henvise til:
 Cadaveria (sangerinde) – kunstnernavn for Raffaella Rivarolo, italiensk sangerinde født i 1972
 Cadaveria (band) – band grundlagt af sangerinden i 2001
Grå kæmpekænguru

Grå kæmpekænguru (Macropus giganteus) er en kænguru, der er vidt udbredt i den østlige del af det australske fastland og desuden findes på Tasmanien. Grå kæmpekænguru findes både i tørre skove og i busk- og hedelandskaber såvel som i landbrugsland. 

Den er blevet almindeligere i nogle områder, fordi den har kunnet udnytte kunstige vandhuller for kvæget. Det er et flokdyr, der samles hvor der er rigelig føde. Hvor arten gør skade på afgrøder, græsgange eller hegn, er det tilladt at regulere bestanden ved jagt.

Noter

Eksterne henvisninger 

Dyr fra Australien
Kænguruer
Håkonshallen

Håkonshallen er en middelalderlig stenhal i Bergen opført i tidlig gotisk stil. Det er en del af fæstningsanlægget Bergenhus. Den blev først opført som kongeligt residens og festhal under Håkon Håkonssons styre af Norge (1217–1263). Første gang man ved hallen blev brugt var under Håkons søn Magnus (senere kendt som Magnus Lagabøte), der anvendte den ved sit bryllup med Ingeborg af Danmark den 11. september 1261.

Bygningen forfaldt i løbet af middelalderen og fra 1683 blev bygningen brugt som kornmagasin. J.C. Dahl "genopdagede" bygningen som kongehal. Foreningen til norske Fortidsmindesmerkers Bevaring fik som sin første hovedopgave at restaurere Håkonshallen. På opdrag af J.C. Dahl fik arkitekt Franz Wilhelm Schiertz udført opmålingstegninger af hallen. I 1873 blev restaureringsarbejdet sat i gang af arkitekt Christian Christie. Arkitektene Peter Blix og Adolph Fischer fuldførte restaureringen i årene 1880–1895. Trappegavlen blev tilbageført på baggrund af det ældste bilde af bygningen, Scholeusstikket fra ca. 1580. Hallen blev udsmykket indvendig med freskoer, gobeliner og møbler efter Gerhard Munthes tegninger (1910–1916).

Da skibet ST Voorbode eksploderede i Vågen i 1944 medførte det omfattende skader på Håkonshallen. Efter nye arkæologiske undersøgelser af arkitekt Gerhard Fischer blev Håkonshallen genopbygget af arkitektene Johan Lindstrøm, Claus Lindstrøm, Jon Lindstrøm og Peter Helland-Hansen i årene 1955–1961.

Håkonshallen forvaltes i dag af Bymuseet i Bergen, som også bestyrer Rosenkrantztårnet (lige ved Håkonshallen), Gamle Bergen, Lepramuseet m.fl. Håkonshallen bruges også en del til koncertvirksomhed, særlig korsang og kammermusik.

Galleri

Litteratur

Eksterne henvisninger 

 
 Bergen byleksikon på nett, om Håkonshallen
 Kulturnett Hordaland

Bygninger, konstruktioner og anlæg i Bergen
Fredede bygninger i Norge
Gotik
Bygninger, konstruktioner og anlæg fra middelalderen i Norge
Le Samyn des Dames 2017

Le Samyn des Dames 2017 var den sjette udgave af kvindernes version af landevejscykelløbet Le Samyn, i Hainaut, Belgien. Det blev afholdt den 1. marts 2017 over en distance på 100,5 km. Løbet startede i Quaregnon og sluttede i Dour. Det blev af UCI klassificeret som et 1.2-løb.

Hold og ryttere

Danske ryttere
Camilla Møllebro kørte for Team VéloCONCEPT Women
Christina Siggaard kørte for Team VéloCONCEPT Women
Julie Leth kørte for Wiggle High5

Resultater

Eksterne henvisninger 

2017
Cykelløb i 2017
Vandmand (album)

Vandmand er debutalbummet fra den dansk singer-songwriter Simon Kvamm, der udkom den 27. januar 2017 på Genlyd og Sony Music. Albummet er opkaldt efter sangen af samme navn, der ifølge Simon Kvamm handler om, "at man godt kan føle sig som en skrøbelig vandmand, selv om man fremstår som en farlig haj", og at han "ofte [er] blevet set som en arrogant og kølig type" på grund af sit udseende.

Albummet modtog fire ud af seks stjerner i musikmagasinet ''GAFFA'.

Spor

Hitliste

Kilder

Debutalbum fra 2017
Halberg & Friends

Halberg & Friends er et dansk rock-/popband startet i 2013 af Poul Halberg. Repertoiret er fortrinsvis sange fra Halberg Larsen og RayDeeOhhs bagkatalog.

Besætning 
 Poul Halberg: guitar, vokal
 Heidi Degn: vokal
 Jette Schandorf: bas, kor
 Jesper Thomsen : trommer
 Gorm Bülow: keyboards

Eksterne henvisninger 
 

Rockgrupper fra Danmark
Popgrupper fra Danmark
Musikgrupper fra 2013
Afsnit 3 af Casper & Mandrilaftalen

"Afsnit 3 af Casper & Mandrilaftalen" er det tredje afsnit af DR2s tv-sketchprogram Casper & Mandrilaftalen fra 1999. Afsnittet blev sendt første gang fredag den 5. marts 1999.

Afsnit 3

Advarsel 
"Dette program indeholder et lasso-trick."

Cold open 
Casper laver en aftale med mandrillen.

Resumé 
 Podningsforsøg med Joakim Hedigers bukser og vinylplade af Jon Bon Jovi påbegyndes.

 Casper læser fanbreve.

 Smokie Spartacus foreslår alternativ til Cajun mad.

 Casper fortæller om sin "verrüchte" dag.

 Gæst i studiet: Claes Jakob Baunspieler, komponisten bag kendingsmelodien til krigsradioprogrammet "Her er London".

 Casper mimer: "Jeg har selv haft en affære med Monica Lewinsky [...] og jeg ved aldrig om jeg bliver mig selv igen" til George Michaels "Careless Whisper".

 Talentkonkurrence: Klovnen Lilian, Massimo Blanko og teaterduoen Bitten og Trold.

 Casper fremviser hjemmelavet prøvebillede til DR2.

 Gæst i studiet: Våbenhandler Jacob Meikilde.

 Brandvarme nyheder: Danske landmand er blandt de bedste i Europa til at sluge helium, kendt dansk jazzkomponist føder 12-årig drengebarn, ballonskipper advarer folk i Cambodja mod ikke at få nok læsket kalk og Bryggeriforeningens statistik for 1998 viser ulykkeligvis at danskerne dikker mindre øl og vin, men at forbruget af syrnet mælk er svagt stigende.

 Resultat af podningsforsøg

Programoversigt

Afslutning 
"Vi ses igen på mandag, og der kommer Dan Rachlin herind og spiller 'Zarens kurér'-temaet på trægulv"

"Ses vi? Det tror jeg nok vi gør."

Eksterne henvisninger 
Se afsnittet på DR TV 
Se afsnittet på DR Bonanza

Casper & Mandrilaftalen
Jette Schandorf

Jette Schandorf (født 5. september 1960) er en dansk bassist.

Hun har bl.a. spillet med Hos Anna, Blast, Halberg Larsen, News , Poul Halberg Powertrio, Lis Sørensen og Halberg & Friends.

Eksterne henvisninger 
 

Bassister fra Danmark
SS Kaffraria

SS Kaffraria var et britisk fragtskib ejet af rederiet Bailey & Leetham fra Hull, England. Det blev i 1864 bygget for rederiet Ryrie & Company i London af værftet Laing & Son, Ltd., Sunderland, England. Ryrie & Company solgte 1871 skibet til rederiet Bailey & Leetham.

Navnet Kaffraria henviser til en britisk koloni Kapkolonien tilhørende området mellem Britisk Kaffraria, distriktet Queenstown og Wodehouse, Basutoland,  Kolonien Natal og det Indiske Ocean.

Skibet 
Først blev det 872 BRT registreret, dette tal blev i 1873 ændret efter en forlængelse af skibet forhøjet til 1039 BRT. Skibet var 72 meter lang, havde en bredde af 8,8 meter og en dybgang på 4,9 meter. Det var en en-skruet-skonnert af jern med dækket i to niveauer, fem  skotter, et sænket dæk og agter med dobbelt bund. Det havde en firecylindret dampmaskine, som ydede 90 hk. Maskinen var bygget af Humber Iron Works i Hulln. 1883 blev dampkedlen udskiftet. Skibets Lloyd-register-kode-bogstaver var WFVQ og dets registernummer var 49917.

Skibets skæbne  
Under kaptajn  W. Barrons kommando løb Kaffraria den 7. januar 1891 i Elben på grund ud for Otterndorf. Skibet var ladet med eksport-forbrugsvarer som  køkkengrej, legetøj, uldgarn, værktøj og husholdningsapparater. Den værdifulde fragt blev meget hurtig plyndret af kystindbyggerne. En dag senere, den 8. januar, sank skibet. Da vraget i tidens løb blev en forhindring for skibsfarten, blev det fjernet i 1984. Agterdelen af skibet med ror og skrue kan i nutiden ses som et mindesmærke for strandingen på stranden ved Otterndorf.

Fortælling 
Ifølge en historie fra Otterndorf, øvede en af Hadler skytteforenings medlemmer sig  i hemmelighed på det yderste dige. Uheldigvis ramte en af hans kugler SS Kaffrarias skibsskrue. På grund af skuddet blev  skibet ude af stand til at manøvrere og løb med fuldkraft på sandrevlen Medemsand. Skibets bund blev derved oprevet, så vandet kunne trænge ind og skibet kom i vanskeligheder. Den begyndende nordvest storm beseglede dets skæbne. Ladningen blev efterhånden skyllet ind på stranden ved Otterndorf. Men man fandt ikke noget af den dyrebare last igen. Citat fra en lokal avis: „… Denne værdifulde last blev meget hurtigt fjernet illegalt af de lokale indbyggere, før skibet skibet den 8. januar sank i Elben …“ Om der bestod en sammenhæng mellem forliset og en tre år senere stor pengegave til bygningen af en skydehal med en 175 meter lang skydebane, er uopklaret.

Referencer 

Skibsvrag i Tyskland
Dampskibe
Bill Walker (politiker)

William M. Walker, kaldet Bill Walker (født 16. april 1951) er en amerikansk advokat og politiker. Han var delstatens Alaskas  11. guvernør fra 1. december 2014 indtil 3. december 2018.

Bill Walker er født i Fairbanks, Alaska i 1951. Han voksede op i Delta Junction og Valdez i Alaska. Han er uddannet jurist og har været borgmester i Valdez. Ved guvernørvalget i Alaska i 2010 stillede Bill Walker op som republikansk kandidat ved primærvalget, hvor han tabte til den senere vinder af guvernørvalget Sean Parnell. Ved guvernørvalget i 2014 stillede op han som uafhængig kandidat sammen med demokraten Byron Mallott som sin viceguvernørkandidat. De vandt guvernørvalget over Sean Parbell og Dan Sullivan.

Eksterne henvisninger 

Guvernører i Alaska
Hostrup Sø

Hostrup Sø er en med et areal på 202 hektar den største naturlige sø i Sønderjylland. Den ligger cirka 10 km syd for Åbenrå i Kliplev Sogn, øst for E45 og nord for Sønderborgmotorvejen.

Det er en næringsfattig brunvandet sø med en middeldybde på ca. 2 meter og en max dybde på 6,8 meter. Den menes dannet ved en gletschererosion i forbindelse med det gletscherfrem-
stød, der nåede frem til hovedopholdslinien vest for søen. Mod syd går morænebakker næsten helt ud til søen mens bredderne er lave og bugtede mod nord, med en bræmme af tørvemoser. Ca. en km vest for søen ligger de tidligere tørvemoser, Seifrids Sø, adskilt fra Hostrup Sø af en moræneryg. Øst for søen ligger det fredede Sønder Hostrup Overdrev hvor i alt 103 ha blev fredet i 1929 og 1990. Hostrup Sø er både fuglebeskyttelsesområde og habitatområde, og er den centrale del af Natura 2000 -område nr. 95 Hostrup Sø, Assenholm Mose og Felsted Vestermark.

Området omkring Hostrup Sø var blandt de første lokaliteter hvor havørnen slog sig ned som ynglefugl, da den genindvandrede i 1996, efter ikke at have ynglet i Danmark siden omkring 1912 .

Der er to bække der tilfører vand til søen, Humlebæk i den nordøstlige del og Brudesøbæk i den nordvestlige del af søen. Der er kun et afløb fra søen, beliggende i den sydlige ende som afvander til Bjerndrup Mølleå. Udløbet fra søen og afstrømning i udløbet er meget lille i forhold til søens vandvolumen.

Naturgenopretning ved Hostrup Sø 
Der påbegyndtes i 2012 et naturgenopretningsprojekt, for at forbedre tilstanden for Hostrup Sø, og de omkringliggende naturområder; Hostrup Sø er målsat som et særligt naturvidenskabeligt
interesseområde;

Eksterne kilder og henvisninger 

 Om Hostrup Sø på naturstyrelsen.dk

Søer i Aabenraa Kommune
Lokaliteter i Aabenraa Kommune
Naturgenopretning i Danmark
Sonja Hauberg

Sonja Hauberg (født 5. marts 1918 på Frederiksberg, død 2. august 1947) var en dansk forfatter. Den 15. juli 1945 blev hun gift med maleren Richard Mortensen.

Liv og virke 
Hauberg voksede op i Nordsjælland og derefter i Skovshoved. Hendes mor var billedvæver og søster til Harald Giersing. I 1937 blev hun student fra Ordrup Gymnasium og studerede derefter litteratur ved Københavns Universitet.

I 1942 debuterede hun med romanen Hvad vil du mig! I 1944 udgav hun romanen Syv Aar for Lea, belønnet med Politikens kunstnerpris. Bogen omhandler gymnasieskolens pres og terperi og ungdomstidens oplevelse af meningsløshed, vakte debat i skolekredse og opnåede stor anerkendelse. Romanen er blevet læst af generationer af unge i puberteten og har haft stor gennemslagskraft; den blev genudgivet i midten af 1980'erne.

Fik kort efter befrielsen i 1945 udgivet og opført teaterstykket Ebbe Skammelsøn, som Richard Mortensen udførte den nonfigurative scenografi til.

Hauberg var medlem af Danmarks Kommunistiske Parti (DKP). I 1947 var hun medarrangør af et forfattermøde i Finland med sovjetiske og nordiske kolleger, hvor hun pådrog sig en smitte med tyfus, som hun efter et længere hospitalsophold døde af.

Hun efterlod sig romanen April, som først blev udgivet i 1961.

Fra mindedigtet Sommermorgen 

Tidligt en sommermorgen
gik hun bort gennem gader
tomme som muslingeskaller
belagte med grå perlemor.

I Ørstedsparken sov svanerne
som hobe af sne i græsset.
Tommetykt dækkede søvnens
sølvstøv alle bænke.

Sonja skrev med fingeren
mørke tegn i duggen
som hundrede andre morgener,
men der var intet mærke.

Tøvende løfted' hun hånden,
hun søgte sit levende ansigt,
men fandt blot kraniets skøre
kalkskal under håret.

Som gråt støv var himmelen.
Ingen engel fulgte dig,
ikke en herreløs hund
med mit hjerte mellem tænderne.

Iljitsch Johannsen (1925-57)

Bibliografi 
Hvad vil du mig! Jespersen & Pio, 1942
Syv Aar for Lea. Roman. Westermann, 1944 (udgivet i serien Danske Klassikere, tekstudgivelse og noter ved Lasse Stein Holst og efterskrift af Søren Schou, Det Danske Sprog- og Litteraturselskab/Gyldendal, 2019)
Ebbe Skammelsøn. Tragedie i tre Akter. Westermann, 1945
April. Roman. Gyldendal, 1961

Noter

Eksterne henvisninger 

 

Studenter fra Ordrup Gymnasium
Romanforfattere fra Danmark
Dansksprogede forfattere fra Danmark
Kommunister fra Danmark
Retskredse i Grønland

Grønland er inddelt retskredse. De fire kredsretter Kujalleq Kredsret, Sermersooq Kredsret, Qeqqata Kredsret og Qaasuitsup Kredsret, dækker de samme områder som kommunerne. Ved siden af kredsretsinddelingen findes Retten i Grønland, oprettet ved retsretformen i 2010, der dækker hele Grønland.

Grønland fra 2013 

Fra 2013 blev de daværende 18 retskredse sammenlagt til 4 større retskredse. Retskredssammenlægningen fulgte kommunesammenlægningen i 2009. Alle kredsretterne har afdelingskontorer i forskellige byer og bygder.

Kilder 
 www.eqqartuussivik.gl
 Justitsministeriet
 Oversigt over retskredse, Domstolsstyrelsen

Noter 

Offentlige institutioner i Grønland
Danmarks subnationale enheder
Lister
Danmarks retsvæsen
Natura 2000-område nr. 95 Hostrup Sø, Assenholm Mose og Felsted Vestermark

Natura 2000-område nr. 95 Hostrup Sø, Assenholm Mose og Felsted Vestermark er centreret Sønderjyllands største sø, Hostrup Sø, med omkringliggende moser og overdrevsarealer. Det har et areal på 1.322 ha hvoraf Staten, hovedsageligt forsvaret, ejer ca. 530 ha. og består af Habitatområde nr. H84 og Fuglebeskyttelsesområde nr. F58.

Områdets centrale elementer er Sønderjyllands største sø, Hostrup Sø, med omkringliggende moser og overdrevsarealer. Hovedtilløbet Humlebæk i den nordøstlige del modtager vand fra Spangtoft Mose, som indtil midt i 1980'erne blev anvendt til udledning af spildevand fra en destruktionsanstalt. Søens afløb er i den sydlige ende og udmunder i Bjerndrup Mølleå.
Området ligger på kanten af israndslinjen, hvor landskabet er særlig kuperet, med en tunge, der rækker ud vest for israndslinjen, hvor landskabet bliver mere fladt.

Det meget kuperede morænelandskab ses tydeligst på den høje og østlige del af Bjergskov, hvor det meget artsrige sure overdrev ligger. Hostrup Sø var tidligere kendt som Danmarks største lobeliesø. I moseområdet vest for Hostrup Sø
er tre brunvandede og lavvandede søer, der er opstået i forbindelse med tørvegravning. I den østlige del krydser et randmorænestrøg gennem habitatområdet, hvorfor landskabet er stærkt kuperet.
Moserne mod vest er vidtstrakte, skovprægede, med få, afgrænsede og åbne områder. Der er et militært øvelsesterræn og skydebane samt ved sydvestenden af søen, spejdercentereet Ny-Hedeby Spejdercenter, der afholder sommerlejre med op til 20-30.000 deltagere.

Nogle af overdrevsarealerne i Bjergskov er landsdelens artsrigeste lokaliteter med mere end 130 arter af karplanter. Der er en meget værdifuld svampeflora med mange arter, som er tilknyttet gamle ugødskede græsgange. Det er endvidere en af landsdelens bedste lokaliteter for dagsommerfugle. Den atlantiske bøgeskov på morbund med kristtorn er vigtig at bevare, fordi det er den oprindelige skovtype i blandt andet Sydøstjylland. Af tre omgange er 143 ha af Sønder Hostrup Overdrev naturfredet..

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21 

Natura 2000-planer
Fredede arealer i Danmark
Lokaliteter i Aabenraa Kommune
EU-habitatområder i Danmark
Fuglebeskyttelsesområder i Danmark
X Games Oslo 2016

X Games Oslo 2016 blev afholdt fra 24. februar til 28. februar 2016. Det var første gang X Games blev afholdt i Norge, og første gang sommerkonkurrencer og vinterkonkurrencer kombineres ved samme X Games-event.
Der blev konkurreret i fem kategorier (Ski Superpipe, Ski Big Air, Snowboard Superpipe, Snowboard Big Air og Skateboard Street) hos både mænd og kvinder.
Over 20.000 tilskuere var tilstede på Tøyen i Oslo, hvor Big Air-konkurrencerne blev afholdt.

Program 

Alle tider er i CET.

Medaljeoversigt

Ski

Mænd

Kvinder

Snowboard

Mænd

Kvinder

Skateboard

Mænd

Kvinder

Noter 

Vinter X-Games
Sport i Norge
Sport i 2016
Rødkronet elminia

Rødkronet elminia (Erythrocercus mccallii) er en spurvefugl, der lever i det Subsahariske Afrika.

Noter 
  Avibase - the world bird database

Eksterne henvisninger 

Spurvefugle
Afrikas fugle
Sara Johansson (håndboldspiller)

Sara Johansson (født d. 2. oktober 1992 i Lindesberg) er en svensk håndboldspiller som spiller for svenske Skara HF og Sveriges kvindehåndboldlandshold.

Johansson skrev i februar 2017 under med den danske ligaklub Randers HK, hvor hun spillede i blot en enkelt sæson. 

Hun blev i marts 2018 for første gang udtaget til det svenske A-landshold i en venskabskamp mod . I oktober 2022 blev hun udtaget som en af del af landstræner Tomas Axnérs 21-spillertrup til EM i håndbold 2022 i Slovenien. Johansson var desuden også med til at vinde guld ved U/18-VM i håndbold 2010 i den Dominikanske Republik.

Kilder

Eksterne henvisninger 

Håndboldspillere fra Sverige
Håndboldspillere fra Skara HF
Håndboldspillere fra Randers HK
Paris-Troyes 2017

Paris-Troyes 2017 var den 59. udgave af cykelløbet Paris-Troyes. Løbet var en del af UCI Europe Tour-kalenderen og blev arrangeret 12. marts 2017. Løbet blev vundet af franske Yannis Yssaad fra Armée de Terre.

Hold og ryttere

Resultater

Eksterne henvisninger

2017
UCI Europe Tour 2017
Ferencváros TC (kvindehåndbold)

FTC-Rail Cargo Hungaria er en håndboldklub fra bydelen Ferencváros i Budapest, Ungarn. Klubben spiller i den bedste kvindelige ungarske håndboldrække, Nemzeti Bajnokság I.

Kvindeafdelingen er en af de mest succesrige klubber i den ungarske liga med i alt 14 titler. Klubben har været en to gange EHF Champions League-finalist og har vundet EHF Cup Winners' Cup tre gange samt EHF Cup én gang. Derudover har de en rivalisering med Győri ETO KC, der sammen med klubben har kæmpet om mesterskabstitelen. 

Klubbens nuværende navn er FTC-Rail Cargo Hungaria, grundet sponsorårsager. Holdets cheftræner er Gábor Elek, siden 2014.

Resultater 
Holdet har bl.a. optrådt under navnene HERZ-FTC Budapest og Budapest Bank-FTC af hensyn til sponsorer.

Nationale titler
 Ungarsk mester: 1966, 1968, 1969, 1971, 1994, 1995, 1996, 1997, 2000, 2002, 2007, 2015, 2021

Bedste internationale resultater
 Mesterholdenes Europa Cup: Finalist 1969, 1971.
 EHF Champions League: Finalist 2002, 2023. Semifinalist 1997, 2001. Nr. 3 (gruppespil) i 1996
 Cup Winners' Cup: Vinder 1978. Finalist 1979. Semifinalist 2007.
 EHF Cup: Vinder 2006. Semifinalist 2005.

Spillertruppen 2023-24

Transfers 
Tranfersoverblik for sæsonen 2023/24

Statistik

All-Time Topscorer i EHF Champions League 
 Nomineringer i EHF Champions League ''

Tidligere spillere 

  Valéria Agócs
  Barbara Balogh
  Mária Bende
  Rita Deli
  Mária Dévényi
  Andrea Farkas
  Ágnes Farkas
  Márta Giba
  Gabriella Juhász
  Olívia Kamper
  Fanni Kenyeres
  Erika Kirsner
  Beatrix Kökény
  Rozália Lelkes
  Dóra Lőwy
  Ildikó Pádár
  Anna Rothermel
  Eszter Siti
  Amália Sterbinszky
  Luca Szekerczés
  Tímea Sugár
  Beatrix Tóth
  Ildikó Tóth
  Tímea Tóth
  Orsolya Vérten
  Zsuzsanna Tomori
  Piroska Szamoránsky
  Melinda Pastrovics
  Viktória Rédei Soós
  Szandra Szöllősi-Zácsik
  Monika Kovacsicz
  Nadine Schatzl
  Noémi Háfra
  Katerina Harisová
  Katarina Mravíková
  Lucia Uhraková
  Katarina Miklosová
  Nerea Pena
  Jelena Lavko
  Katarina Tomašević
  Laura van der Heijden
  Danick Snelder
  Laura Steinbach
  Marija Jovanović
  Bobana Klikovac
  Djurdjina Malović
  Elena Abramovich
  Emilie Christensen

Se også 
 Ferencvarosi TC

Referencer

Eksterne henvisninger 
 Ferencváros TC Officiel Webside 
 FTC's hjemmeside på EHF's hjemmeside 
 

Håndboldklubber fra Ungarn
Sport i Ungarn
Etableret i 1950
Dorpenomloop Rucphen 2017

Dorpenomloop Rucphen 2017 var den 41. udgave af cykelløbet Dorpenomloop Rucphen. Løbet var en del af UCI Europe Tour-kalenderen og blev arrangeret 12. marts 2017. Løbet blev vundet af hollandske Maarten van Trijp fra Metec-TKH Continental Cyclingteam.

Hold og ryttere

Resultater

Eksterne henvisninger

2017
UCI Europe Tour 2017
Classica Aldeias do Xisto 2017

Classica Aldeias do Xisto 2017 var den 1. udgave af cykelløbet Classica Aldeias do Xisto. Løbet var en del af UCI Europe Tour-kalenderen og blev arrangeret 12. marts 2017. Løbet blev vundet af spanske Vicente García de Mateos fra Louletano-Hospital de Loulé.

Hold og ryttere

Resultater

Eksterne henvisninger

Cykelløb i Portugal
UCI Europe Tour 2017
Karl Glazebrook

Karl Glazebrook (født 1965) er en britisk astronom, der er kendt for sin forskning i universets opståen, for sin centrale rolle i udviklingen af den såkaldte "nod-and-shuffle"-teknik til brug ved rødstrålingsanalyser samt for at være bagmanden bag Perl Data Language (PDL), en udvidelse til programmeringssproget Perl.

Glazebrook er uddannet ved University of Cambridge og Edinburgh. Han har efterfølgende forsket på Johns Hopkins University
og Swinburne University of Technology i Melbourne, Australien.

Glazebrook var en af lederne af Gemini Deep Deep Survey (GDDS), som målte på universets udvikling ved hjælp af Gemini-observatoriet samt Hubble- og Spitzerteleskopet. Som et finurligt sideprojekt fastsatte Glazebrook sammen med Ivan Baldry universets dominerende farve til at være en grøn/hvid nuance, men ændrede den senere til en beige-hvid farve, som slutteligt fik betegnelsen kosmisk latte.

Astronomer fra Storbritannien